**SUSITARIMAS DĖL SUTARTIES NR. S-493 PAPILDOMŲ IR (AR)**

**NEATLIEKAMŲ DARBŲ Nr. 43**

2025-04-25

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**Jungtinės veiklos ūkio subjektų grupė, kurią sudaro UAB „Fegda“ ir UAB „Tilsta“** (atsakingas partneris – UAB „Fegda“) atstovaujama šį dokumentą pasirašančio įgalioto bendrovės darbuotojo (toliau - Rangovas),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-05-18 Šalys sudarė pirkimo sutartį Nr. S-493 (toliau – **Sutartis**) projekte „Magistralinio kelio A5 Kaunas–Marijampolė–Suvalkai ruožo nuo 56,83 iki 72,50 km rekonstravimas“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu, projektuotojams pateikus galutines projekto laidas, buvo nustatyti neatitikimai tarp Susisiekimo dalies konkursinių sąnaudų žiniaraščių ir Darbų kiekių palyginamųjų žiniaraščių ir išpildomųjų nuotraukų, dėl minėtos priežasties atsirado poreikis atlikti papildomus darbus (detalizuoti **Priede Nr. 1**), kurių kaina sudaro 28.287,01 Eur be PVM;
4. Sutarties vykdymo metu, dėl aukščiau minėtos priežasties, atsirado poreikis neatliekamiems (atsisakomiems) darbams (detalizuoti **Priede Nr. 1**), kurių kaina sudaro 757.166,32 Eur be PVM;
5. Sutarties 144 p. Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties 134 p., sudaro šį susitarimą Nr. 43 dėl papildomų ir neatliekamų darbų (toliau – **Susitarimas**), kuriuo susitaria dėl toliau nurodomų sąlygų:

1. Šalys susitaria dėl žemiau nurodytos papildomų darbų kainos, kurią, Rangovui atlikus šiame Susitarime numatytus papildomus darbus, Užsakovas įsipareigoja Rangovui sumokėti Sutartyje nustatyta tvarka:
   1. viso papildomų darbų kaina su PVM yra 34.227,28 Eur (trisdešimt keturi tūkstančiai du šimtai dvidešimt septyni eurai, 28 ct).
   2. papildomų darbų kaina be PVM yra 28.287,01 (dvidešimt aštuoni tūkstančiai du šimtai aštuoniasdešimt septyni eurai, 01 ct).
   3. 21 proc. PVM yra 5.940,27 Eur (penki tūkstančiai devyni šimtai keturiasdešimt eurų, 27 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 916.171,25 Eur (devyni šimtai šešiolika tūkstančių vienas šimtas septyniasdešimt vienas euras, 25 ct).
   2. neatliekamų darbų kaina be PVM yra 757.166,32 Eur (septyni šimtai penkiasdešimt septyni tūkstančiai vienas šimtas šešiasdešimt šeši eurai, 32 ct).
   3. 21 proc. PVM yra 159.004,93 Eur (vienas šimtas penkiasdešimt devyni tūkstančiai keturi eurai, 93 ct).
3. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina sumažėja toliau nurodyta suma: 881.943,97 Eur (su PVM). Galutinė Sutarties kaina yra*: 223.688.974,47 Eur* (su PVM).
4. Šalys susitaria, kad dėl papildomų darbų nėra suteikiamas papildomas darbų atlikimo terminas.
5. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
6. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
7. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
8. Susitarimas yra neatskiriama ir sudėtinė Sutarties dalis.
9. Susitarimo priedai:
   1. Priedas Nr. 1 – Darbų pakeitimas Nr. 42.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB „Fegda“**  Geologų g. 12, LT-02190 Vilnius  Įmonės kodas 110801759    El. p. vilnius@fegda.lt  A.s. LT27 2150 0510 0001 1527OP Corporate Bank plc Lietuvos filialas  Dokumentą pasirašantis įgaliotas bendrovės darbuotojas |
|  |  |
|  |  |